**ΠΜΣ «ΝΕΕΣ ΤΕΧΝΟΛΟΓΙΕΣ ΧΕΙΡΟΥΡΓΙΚΗΣ ΠΕΠΤΙΚΟΥ-ΕΛΑΧΙΣΤΑ ΕΠΕΜΒΑΤΙΚΕΣ ΤΕΧΝΙΚΕΣ -ΒΑΡΙΑΤΡΙΚΗ ΧΕΙΡΟΥΡΓΙΚΗ-»**

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΥΠΟΨΗΦΙΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ ΓΙΑ ΤΗΝ ΑΚΑΔΗΜΑΪΚΗ ΠΕΡΙΟΔΟ 2023 -2025**

Η Ιατρική Σχολή του Πανεπιστημίου Αθηνών ανακοινώνει την εκ νέου λειτουργία του Προγράμματος Μεταπτυχιακών Σπουδών (Π.Μ.Σ.) «**ΝΕΕΣ ΤΕΧΝΟΛΟΓΙΕΣ ΧΕΙΡΟΥΡΓΙΚΗΣ ΠΕΠΤΙΚΟΥ-ΕΛΑΧΙΣΤΑ ΕΠΕΜΒΑΤΙΚΕΣ ΤΕΧΝΙΚΕΣ -ΒΑΡΙΑΤΡΙΚΗ ΧΕΙΡΟΥΡΓΙΚΗ»** (**«Advanced Laparoscopic and Bariatric Surgery»).**  για το ακαδ. έτος 2023-2025 σύμφωνα με το Ν.4957/22 (ΦΕΚ ιδρυσεως 3383/418Β/04.02.21) διάρκειας δύο (2) ετών, το οποίο οδηγεί στην απονομή Διπλώματος Μεταπτυχιακών Σπουδών (ΔΜΣ - MSc), από την Ιατρική Σχολή Αθηνών.

Το πρόγραμμα προκηρύσσεται για το Ακαδημαϊκό έτος 2023-25, η δε έναρξη των μαθημάτων, θα πραγματοποιηθεί τον Οκτώβριο του 2023. Το ΠΜΣ περιλαμβάνει τέσσερα (4) εκπαιδευτικά εξάμηνα εκ των οποίων τα τρία πρώτα αφορούν σε υποχρεωτικά θεωρητικά και πρακτικά μαθήματα, το δε τέταρτο στην εκπόνηση διπλωματικής εργασίας. Το ΠΜΣ ιδρύθηκε και τελεί υπό την επίβλεψη της Α’ Προπαιδευτικής Χειρουργικής Κλινικής Ε.Κ.Π.Α. (Γ.Ν.Α. «Ιπποκράτειο»)

**ΥΠΟΨΗΦΙΟΤΗΤΕΣ**

Στο ΠΜΣ, γίνονται δεκτές αιτήσεις υποψηφίων, οι οποίοι είναι κάτοχοι τίτλου του Α΄ κύκλου σπουδών των Ιατρικών Σχολών ΑΕΙ της ημεδαπής ή ομοταγών - αναγνωρισμένων από τον ΔΟΑΤΑΠ - ιδρυμάτων της αλλοδαπής, ειδικευόμενοι και ειδικευμένοι ιατροί στις ειδικότητες της Γενικής Χειρουργικής και λοιπών συναφών ειδικοτήτων

Ο αριθμός των επιθυμητών επιλεγομένων να φοιτήσουν στο Π.Μ.Σ. για την Ακαδημαϊκή Περίοδο 2023-2025 ανέρχεται στους τριάντα(30) (Ν.4485/17 «οργάνωση και λειτουργία ανώτατης εκπαίδευσης»

 **ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

1. Αίτηση Συμμετοχής
2. Βιογραφικό σημείωμα
3. Αντίγραφο πτυχίου (Οι υποψήφιοι απόφοιτοι ιατροί από ιδρύματα της αλλοδαπής θα πρέπει να προσκομίσουν πιστοποιητικό αντιστοιχίας και ισοτιμίας από τον ΔΟΑΤΑΠ, σύμφωνα με το άρ.34, παρ. 7 του Ν. 4485/17)
4. Δημοσιεύσεις σε περιοδικά με κριτές, εφόσον υπάρχουν
5. Αποδεικτικά επαγγελματικής ή ερευνητικής δραστηριότητας και επιστημονικό έργο συναφές με το εκτιμώμενο του ΠΜΣ, εφόσον υπάρχουν
6. Φωτοτυπία δύο όψεων της αστυνομικής ταυτότητας
7. Δύο συστατικές επιστολές από μέλη Δ.Ε.Π. ή αντίστοιχων Διευθυντών Κλινικών, χειρουργικών ή συναφών ειδικοτήτων
8. Πιστοποιητικό Αγγλικής γλώσσας, επιπέδου Β2

Η επιλογή των μεταπτυχιακών φοιτητών γίνεται με βάση τα ανωτέρω δικαιολογητικά και μετά από συνέντευξη των υποψηφίων σε ειδική Εξεταστική Επιτροπή. Οι συνεντεύξεις θα πραγματοποιηθούν κατά το πρώτο δεκαπενθήμερο του Σεπτεμβρίου, μετά από τηλεφωνική συνεννόηση με τους υποψηφίους για καθορισμό της ακριβούς ημερομηνίας, του τόπου και της ώρας κάθε συνέντευξης.

Μετά τη συνέντευξη, ακολουθεί η μοριοδότηση των υποψηφιοτήτων, οπότε και διαμορφώνεται η συνολική βαθμολογία σε κλίμακα από 0-100, βάσει της οποίας καθορίζονται οι επιλεγέντες. Συγκεκριμένα η βαθμολόγηση , έχει ως εξής:

|  |  |
| --- | --- |
| * Βαθμός πτυχίου
 | 20 μόρια |
| * Κατοχή ειδικότητας Γενικής Χειρουργικής & συναφών ειδικοτήτων του ΠΜΣ
 | 20 μόρια |
| * Ερευνητική δραστηριότητα & δημοσιεύσεις
 | 10 μόρια |
| * Προϋπηρεσία σε δομές υγείας σε συναφές αντικείμενο
 | 20 μόρια |
| * Προφορική συνέντευξη
 | 30 μόρια |

Με βάση τα μόρια που συγκεντρώνει κάθε υποψήφιος , καταρτίζεται ο πίνακας αξιολόγησης, ο οποίος αποστέλλεται επίσημα για τα περαιτέρω στην ιατρική Σχολή.

Οι ενδιαφερόμενοι θα πρέπει να υποβάλουν τις αιτήσεις τους, με τα απαραίτητα δικαιολογητικά από 15/03/2023 έως και την 15/06/2023 στην ηλεκτρονική διεύθυνση annakar@med.uoa.gr **και παράλληλα, ~~απαραιτήτως~~ είτε** με ταχυαποστολή, είτε δια ζώσης **από Δευτέρα έως Παρασκευή,** 10:00π.μ. -15:00μ.μ., στο ΓΝΑ Ιπποκράτειο, Βασιλίσσης Σοφίας, 114, 11527, Αθήνα, (γραφείο Δντού Α΄Προπαιδευτικής Χειρουργικής Κλινικής , 3οςος όροφος) σε φάκελο με την επισήμανση « Αίτηση υποψηφιότητας ΠΜΣ **ΝΕΕΣ ΤΕΧΝΟΛΟΓΙΕΣ ΧΕΙΡΟΥΡΓΙΚΗΣ ΠΕΠΤΙΚΟΥ-ΕΛΑΧΙΣΤΑ ΕΠΕΜΒΑΤΙΚΕΣ ΤΕΧΝΙΚΕΣ -ΒΑΡΙΑΤΡΙΚΗ ΧΕΙΡΟΥΡΓΙΚΗ**» κα Αννα Καρακάση τηλ.6979794020 και 213-2088638

Αναλυτικές πληροφορίες σχετικά με όλο το λειτουργικό πλαίσιο του ΠΜΣ ,οι ενδιαφερόμενοι μπορούν να αναζητήσουν στην ιστοσελίδα “***MASTERSURGERY.GR”***

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΕΠΙΛΕΓΕΝΤΩΝ**

Οι επιλεγέντες, εγγράφονται στο ΠΜΣ εντός δεκαπέντε (15) ημερών από την ημέρα που θα ενημερωθούν από τη Γραμματεία του ΠΜΣ, για τα χρονικά περιθώρια και τον τρόπο της εγγραφής τους.

Σε περίπτωση μη εγγραφής ενός ή περισσοτέρων φοιτητών, θα κληθούν οι επιλαχόντες, με βάση τη σειρά κατάταξής τους στον εγκεκριμένο πίνακα αξιολόγησης.

Εάν κατά την αξιολόγηση των υποψηφίων υπάρξει ισοβαθμία δύο ή περισσοτέρων εξ αυτών, θα επιλεγεί αριθμός μεταπτυχιακών φοιτητών, ο οποίος δεν θα υπερβαίνει τον αριθμό των τριάντα (30).

Οι υποχρεώσεις και τα δικαιώματα των συμμετεχόντων στο ΠΜΣ, καθορίζονται αναλυτικά στον σχετικό κανονισμό του, στον οποίο

αναγράφονται τα εκ του Νόμου και εκ της Συντονιστικής Επιτροπής οριζόμενα, αφορούν δε στο σύνολο της λειτουργίας του και δεν επιδέχονται παραβιάσεων ή παραλείψεων. (Ν.4485/17 «οργάνωση και λειτουργία ανώτατης εκπαίδευσης»)

Το κόστος του ΠΜΣ, ανέρχεται στο ποσό των πέντε χιλιάδων πεντακοσίων Ευρώ (5.500 €) συνολικά, ανά ακαδημαϊκή περίοδο (δύο ακαδημαϊκά έτη), κατανέμεται δε ισόποσα στα τέσσερα διδακτικά εξάμηνα και η πρώτη δόση καταβάλλεται κατά την εγγραφή των φοιτητών.

 **ΠΡΟΣΦΟΡΑ ΔΙΕΠΙΣΤΗΜΟΝΙΚΩΝ ΓΝΩΣΕΩΝ ΤΟΥ ΜΕΤΑΠΤΥΧΙΑΚΟΥ**

 **ΠΡΟΓΡΑΜΜΑΤΟΣ**

Το ΠΜΣ παρέχει υψηλού επιπέδου θεωρητική και πρακτική εκπαίδευση σε όλες τις ελάχιστα επεμβατικές μεθόδους και τις νέες τεχνικές και εξελίξεις της τεχνολογίας, των οποίων επιβάλλεται οι χειρουργοί του σήμερα να γίνουν κοινωνοί εφόσον αυτές εφαρμόζονται πλέον σε παγκόσμια κλίμακα.Επίσης το ΠΜΣ εμπεριέχει πλήρη διδακτική ενότητα για την αντιμετώπιση της νοσογόνου παχυσαρκίας και των παχύσαρκων ασθενών γενικότερα.

Με έναν συνδυασμό θεωρητικών μαθημάτων και πρακτικής άσκησης (**διδακτική και ερευνητική απασχόληση, εργαστήρια προσομοίωσης, άσκηση σε ρομπότ da vinci, παρακολούθηση χειρουργείων και λοιπές εκπαιδευτικές και ερευνητικές δραστηριότητες** ) υποκαθίσταται η έλλειψη σχετικής εξειδίκευσης στη χώρα μας και προσφέρεται στους φοιτούντες, μια άρτια και εμπεριστατωμένη επιστημονική κατάρτιση ως προς τη χειρουργική του σήμερα με αναφορά σε όλες τις μελέτες και προοπτικές για την εξέλιξή της.

**Τα μαθήματα, η**

**Οι ενδιαφερόμενοι αφού υποβάλουν τις αιτήσεις τους, με τα απαραίτητα δικαιολογητικά έως και την 30η/06/2023 παρακαλούνται να επικοινωνούν τηλεφωνικά για επιβεβαίωση της ορθής παραλαβής τους.**

**Πληροφορίες: *MASTERSURGERY.GR***

Επικοινωνία -Διοικητική υποστήριξη : κα Άννα Καρακάση) κιν. **6979794020 σταθερό 213 2088137** (ΓΝΑ Ιπποκράτειο)

**Ο Πρόεδρος της Ιατρικής Σχολής**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Καθηγητής Γεράσιμος Σιάσος**